EL Επίσημη Εφημερίδα της Ευρωπαϊκής Ένωσης C 59/8

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης EK στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

(2009/C 59/04)

Αριθμός ενίσχυσης: XA 1/09

Κράτος μέλος: Ηνωμένο Βασίλειο

Περιφέρεια: England, Scotland and Wales

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: Fallen Cattle Surveillance Scheme (Great Britain)

Νομική βάση: Δεν υπάρχει σχετική νομική πρόβλεψη για το καθεστώς. Ο κανονισμός (ΕΚ) αριθ. 999/2001 για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΜΣΕ) επιβάλλει στα κράτη μέλη να εξετάζουν τα ενήλικα νεκρά βοοειδή ηλικίας άνω των 24 μηνών για ΜΣΕ. Από την 1η Ιανουαρίου 2009, το Ηνωμένο Βασίλειο θα εξετάζει μόνο τα νεκρά ενήλικα βοοειδή ηλικίας άνω των 48 μηνών σύμφωνα με την απόφαση 2008/908/ΕΚ της Επιτροπής. Από τις 12 Ιανουαρίου 2009, βάσει εσωτερικών κανονιστικών ρυθμίσεων για ΜΣΕ στην Αγγλία, Σκωτία και Ουαλία, οι αγρότες είναι υπεύθυνοι για τη συλλογή και διάθεση των ζώων αυτών. Οι παραγωγοί είναι ελεύθεροι να προβαίνουν σε ίδιες ιδιωτικές ρυθμίσεις για τη διάθεση ζωικών υποπροϊόντων μέσω οποιασδήποτε μονάδας, η οποία είναι εξουσιοδοτημένη να δέχεται δείγματα εγκεφαλικού στελέχους προς διάγνωση για ΜΣΕ

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: 12 Ιανουαρίου 2009 έως 31 Δεκεμβρίου 2009: 2 εκατομμύρια GBP

Μέγιστη ένταση ενίσχυσης: Η ένταση της ενίσχυσης για τη συλλογή και διάθεση των νεκρών ζώων για τα οποία απαιτείται εξέταση για ΜΣΕ ανέρχεται στο 100 % σύμφωνα με το άρθρο 16 στοιχείο στ) του κανονισμού (ΕΚ) αριθ. 1857/2006.

Η μέγιστη ένταση της ενίσχυσης που καταβάλλεται στους παραγωγούς δυνάμει του καθεστώτος αυτού για τη συλλογή και διάθεση δεν αναμένεται να υπερβεί το 20 % (μείωση της έντασης από 100 % από το 2001-11 Ιανουαρίου 2009)

Ημερομηνία εφαρμογής: 12 Ιανουαρίου 2009 ή όταν το καθεστώς δημοσιευθεί από την Επιτροπή, ανάλογα με το ποια ημερομηνία είναι μεταγενέστερη

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Οι νέες ρυθμίσεις σχετικά με τη χρηματοδότηση αρχίζουν να ισχύουν στις 12 Ιανουαρίου 2009 ή όταν το καθεστώς δημοσιευθεί από την Επιτροπή, ανάλογα με το ποια ημερομηνία είναι μεταγενέστερη, και παύουν να ισχύουν στις 31 Δεκεμβρίου 2009. Η τελευταία ημέρα για την υποβολή των αιτήσεων είναι η 31η Δεκεμβρίου 2009

Στόχος της ενίσχυσης: Πρόβλεψη εθελοντικού καθεστώτος που αποτελεί αντικείμενο κρατικών ενισχύσεων για τη συλλογή και τη διάθεση, μέσω εξουσιοδοτηθείσας εγκατάστασης δειγματοληψίας, νεκρών βοοειδών ηλικίας άνω των 48 μηνών για τα οποία επιβάλλεται εξέταση για ΜΣΕ σύμφωνα με τον κανονισμό (ΕΚ) αριθ. 1774/2002 και τον κανονισμό (ΕΚ) αριθ. 999/2001.

Πρόκειται για νέο καθεστώς ενισχύσεων. Το καθεστώς αυτό δεν αποτελεί παράταση ή τροποποίηση προϋπάρχοντος καθεστώτος

Σχετικός(-οί) κλάδος(-οι): Η χρηματοδότηση αφορά όλες τις ΜΜΕ στη Μεγάλη Βρετανία οι οποίες δραστηριοποιούνται στη παραγωγή ενήλικων βοοειδών ή που έχουν τέτοια βοοειδή

Ονομασία και διεύθυνση της χορηγούσας αρχής: Το αρμόδιο θεσμικό όργανο για το καθεστώς είναι το εξής:

Department for Environment, Food and Rural Affairs

Food and Farming Group

Area 7E, 9 Milbank, c/o Defra

17 Smith Square

London

SW1P 3JR

UNITED KINGDOM

Ο οργανισμός που χορηγεί τη χρηματοδότηση είναι ο εξής:

The National Fallen Stock Company Ltd

Stuart House

City Road

Peterborough

PE1 1QF

UNITED KINGDOM

Διεύθυνση στο Διαδίκτυο: http://www.defra.gov.uk/animalhealth/inspecting-and-licensing/abp/fallenstock/transitionfunding.htm

Λοιπές πληροφορίες: —

Αριθμός ενίσχυσης: XA 13/09

Κράτος μέλος: Ιρλανδια

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Participants in the An Bord Bia Food Quality Assurance Schemes

Νομική βάση: An Bord Bia Acts 1994 to 2004

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην επιχείρηση: Ετήσιες δαπάνες 600 000 EUR

Μέγιστη ένταση της ενίσχυσης: Έως 100 %

Ημερομηνία έναρξης της εφαρμογής:

Διάρκεια του καθεστώτος ή της μεμονωμένης ενίσχυσης: Έως τις 31 Δεκεμβρίου 2012

Στόχος της ενίσχυσης: Στόχος της ενίσχυσης είναι η ενθάρρυνση της παραγωγής γεωργικών προϊόντων ποιότητας, μέσω της συμμετοχής των παραγωγών σε αναγνωρισμένα και πιστοποιημένα από ανεξάρτητους φορείς συστήματα διασφάλισης της ποιότητας. Η ενίσχυση λαμβάνει τη μορφή κάλυψης των δαπανών επιθεώρησης και πιστοποίησης σύμφωνα με το άρθρο 14 παράγραφος 2 στοιχείο στ) του κανονισμού (ΕΚ) αριθ. 1857/2006 στους συμμετέχοντες στα συστήματα διασφάλισης της ποιότητας του Bord Bia, για το χοιρινό κρέας, τα κοτόπουλα και τα αυγά.

Ενισχύσεις θα χορηγούνται επίσης για την ανάπτυξη προτύπων (περιλαμβανομένης της συγκριτικής αξιολόγησης σε σχέση με άλλα πρότυπα) και για προγράμματα κατάρτισης σύμφωνα με το άρθρο 14 παράγραφος 2 στοιχεία β) και γ) του κανονισμού (ΕΚ) αριθ. 1857/2006 στους συμμετέχοντες σε όλα τα συστήματα διασφάλισης της ποιότητας του Bord Bia, περιλαμβανομένων εκείνων που αφορούν τα εδώδιμα κηπευτικά, στους οποίους περιλαμβάνονται και οι παραγωγοί κοπροχώματος για μανιτάρια και προστατευτικών περιβλημάτων

Σχετικός(-οί) τομέας(-είς): Τομείς κρέατος, εδώδιμων κηπευτικών και αυγών

Ονομασία και διεύθυνση της χορηγούσας αρχής:

An Bord Bia Clanwilliam Court Lower Mount Street Dublin 2 IRELAND

Διεύθυνση στο Διαδίκτυο: http://www.bordbia.ie/industryservices-qualityassurance

Άλλες πληροφορίες: Τα συστήματα, η διαχείριση των οποίων γίνεται από το Bord Bia και είναι πιστοποιημένα σύμφωνα με το πρότυπο EN 45001, πληρούν όλες τις απαιτήσεις του άρθρου 32 του κανονισμού (ΕΚ) αριθ. 1698/2005